**Referat af DSAF GF 31. oktober 2014 kl. 17.30 – 18.30, Hindsgavl, Middelfart**

**Dirigent: Bjørn Richelsen**

1. Formandens beretning:
   1. Vi har afholdt bestyrelsesmøde møde ca. hver anden måned, alle i Kbh. – både for at spare på selskabets økonomi og fordi jeg holder af hovedstaden. Møderne har været spændende og inspirerende, med meget aktiv deltagelse af alle. Bestyrelsen har svaret på relevante henvendelser fra bl.a. EASO og LVS. Selskabet har været referent på involveret i udarbejdelsen af Dansk Pædiatrisk Selskabs ”Kliniske retningslinjer for udredning og behandling af overvægt og fedme hos børn”. Bestyrelsen har desuden i juni i år publiceret en artikel i UFL omkring vægttab og været involveret i en EASO-initieret rapport, *Obesity: policymaker survey 2014*, hvor selskabet leverede de danske data.
   2. Selskabet var arrangør at et forårsmøde omkring ”Fedme & cancer”. Mødet var af høj videnskabelig kvalitet og der var mange interessante og relevante faglige diskussioner. Bestyrelsen arbejder fortsat på, at vi ud over årsmødet gerne vil stå som arrangør af et forårsmøde. ECO var i Sofia (Bulgarien) – næste ECO er i Prag, 6-9. maj. Husk abstract submission er åben.
   3. Vi har igen i år sat tæring efter næring og udvist rettidig omhu – og som I kan se, har vi i år flere sponsorer end de seneste år. Bestyrelsen arbejder stadig på, at vi via dette arbejde med at tiltrække sponserer, kan konsolidere selskabet og skabe flere muligheder for at lave videnskabelige møder.
   4. DSAF skal virke som brobygger mellem forskellige forskningsinstitutioner primært her i landet, men måske også i udlandet. Og med bestyrelsens store initiativrigdom og utrættelige hjælp, er jeg sikker på, at selskabet vil lykkedes.
2. Reviderede regnskab blev fremlagt af Andrea Floyd, og regnskabet blev godkendt.
3. Den aktuelle medlemsliste blev fremlagt og rundsendt til opdatering.
4. Kontingentet bliver fastholdt.
5. Jens Peter Kroustrup er selskabets repræsentant i Det Danske Fedmekirurgi Register og i SST’s specialistgruppe for den Nationale Rekomandationsliste for ”Diabetes og anoreksika”.
6. Der var en kort diskussion omkring bestyrelsens forslag til at udvide med endnu et bestyrelsesmedlem. De forslåede ændringer til vedtægterne blev accepteret.
   1. §1. Selskabets formål er:
      1. At fremme forskning, undervisning og behandling indenfor adiposiologi: læren om fedme.
      2. At repræsentere dansk adiposiologi over for udlandet.
      3. At medvirke til at forebygge og afhjælpe fedme i den danske befolkning.

Selskabets møder er åbne. Selskabet er optaget i Organisationen af Lægevidenskabelige Selskaber (LVS).

Der tilføjes: *Selskabet er optaget i European Association for the Study of Obesity (EASO) og World Obesity. Som medlem af DSAF, vil man via sin e-mail adresse også være registreret som medlem af EASO og World Obesity.*

* 1. §4. Selskabet ledes og dets aktiviteter planlægges af en bestyrelse, der består af 5 medlemmer af Selskabet, hvoraf den ene er Selskabets formand. Bestyrelsens enkelte medlemmer samt en suppleant vælges på en generalforsamling ved skriftlig afstemning.

Ændres til: §4. Selskabet ledes og dets aktiviteter planlægges af en bestyrelse, der består af *6* medlemmer af Selskabet, hvoraf den ene er Selskabets formand. Bestyrelsens enkelte medlemmer samt en suppleant vælges på en generalforsamling ved skriftlig afstemning. *Ved stemmelighed i forbindelse med afstemninger i bestyrelsen, vil formandens stemme tælle dobbelt.*

1. Følgende blev valgt til bestyrelsen: Jens Meldgaard Bruun, Esther Zimmermann, Maiken Beck, Lesli Hingstrup Larsen og Anne Wengler.
2. Der var ingen emner til eventuelt.